CELEX: 62019CN0572
Language: el
Date: 2019-07-26 00:00:00
Title: Υπόθεση C-572/19 P: Αναίρεση που άσκησε στις 26 Ιουλίου 2019 η European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) κατά της αποφάσεως που εξέδωσε το Γενικό Δικαστήριο (τέταρτο τμήμα) στις 22 Μαΐου 2019 στην υπόθεση T-604/15, Ertico — ITS Europe κατά Επιτροπής

16.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 312/9
            
         
      Αναίρεση που άσκησε στις 26 Ιουλίου 2019 η European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) κατά της αποφάσεως που εξέδωσε το Γενικό Δικαστήριο (τέταρτο τμήμα) στις 22 Μαΐου 2019 στην υπόθεση T-604/15, Ertico — ITS Europe κατά Επιτροπής
      (Υπόθεση C-572/19 P)
      (2019/C 312/11)
      Γλώσσα διαδικασίας: η αγγλική
      
         Διάδικοι
      
      
         Αναιρεσείουσα: European Road Transport Telematics Implementation Coordination Organisation — Intelligent Transport Systems & Services Europe (Ertico — ITS Europe) (εκπρόσωποι: M. Wellinger και K. T'Syen, avocats)
      
         Αντίδικος κατ’ αναίρεση: Ευρωπαϊκή Επιτροπή
      
         Αιτήματα
      
      Η αναιρεσείουσα ζητεί από το Δικαστήριο:
      
                  —
               
               
                  να αναιρέσει την απόφαση του Γενικού Δικαστηρίου της 22ας Μαΐου 2019 στην υπόθεση T-604/15·
               
            
                  —
               
               
                  να ακυρώσει την επίμαχη απόφαση (1) και να αναγνωρίσει το καθεστώς ΜΜΕ (πολύ μικρής, μικρής και μεσαίας επιχείρησης) της αναιρεσείουσας· και
               
            
                  —
               
               
                  να καταδικάσει την Επιτροπή στα δικαστικά έξοδα, περιλαμβανομένων των εξόδων της διαδικασίας ενώπιον του Γενικού Δικαστηρίου.
               
            
         Λόγοι αναιρέσεως και κύρια επιχειρήματα
      
      Προς στήριξη της αναιρέσεώς της, η αναιρεσείουσα προβάλλει τρεις λόγους.
      
                  1.
               
               
                  Το Γενικό Δικαστήριο υπέπεσε σε νομικό σφάλμα κατά το μέρος που έκρινε ότι i) τα σημεία 1.2.6 και 1.2.7 του παραρτήματος της απόφασης 2012/838/ΕΕ (2) της Επιτροπής, της 18ης Δεκεμβρίου 2012, σχετικά με την έγκριση των κανόνων για τη διασφάλιση της συνέπειας της διαδικασίας επαλήθευσης της υπόστασης, του νομικού καθεστώτος, καθώς και της επιχειρησιακής και χρηματοοικονομικής ικανότητας των συμμετεχόντων στις έμμεσες δράσεις που στηρίζονται μέσω επιχορήγησης δυνάμει του έβδομου προγράμματος-πλαισίου δραστηριοτήτων έρευνας, τεχνολογικής ανάπτυξης και επίδειξης της Ευρωπαϊκής Κοινότητας και δυνάμει του έβδομου προγράμματος-πλαισίου δραστηριοτήτων πυρηνικής έρευνας και κατάρτισης της Ευρωπαϊκής Κοινότητας Ατομικής Ενέργειας και ii) το άρθρο 22 του κανονισμού 58/2003 (3) του Συμβουλίου, της 19ης Δεκεμβρίου 2002, περί θεσπίσεως του καταστατικού των εκτελεστικών οργανισμών που είναι επιφορτισμένοι με ορισμένα καθήκοντα σχετικά με τη διαχείριση κοινοτικών προγραμμάτων αφορούν δύο διαφορετικά συστήματα έννομης προστασίας.
               
            
                  2.
               
               
                  Το Γενικό Δικαστήριο εφάρμοσε εσφαλμένως και παραβίασε τη σύσταση της Επιτροπής περί ΜΜΕ (4), καθώς και τις θεμελιώδεις νομικές αρχές της ασφάλειας δικαίου και της προστασίας της δικαιολογημένης εμπιστοσύνης (και συνεπώς η αναιρεσιβαλλόμενη απόφαση ενέχει νομικό σφάλμα) καθόσον έκρινε ότι είναι νομικά επιτρεπτό να μην αναγνωριστεί η αναιρεσείουσα ως ΜΜΕ βάσει του «σκοπού και του πνεύματος» της σύστασης περί ΜΜΕ μολονότι η αναιρεσείουσα πληροί τυπικώς τα κριτήρια της σύστασης περί ΜΜΕ (στοιχείο το οποίο δεν αμφισβητεί η αναιρεσιβαλλόμενη απόφαση).
               
            
                  3.
               
               
                  Το Γενικό Δικαστήριο υπέπεσε σε πρόδηλο σφάλμα εκτιμήσεως και η αναιρεσιβαλλόμενη απόφαση πρέπει, ως εκ τούτου, να αναιρεθεί, καθόσον με αυτήν κρίθηκε ότι η αναιρεσείουσα «δεν αντιμετωπίζει τις δυσκολίες που αντιμετωπίζουν συνήθως οι ΜΜΕ» (και ότι, συνεπώς, δεν αποτελεί ΜΜΕ βάσει του «σκοπού και του πνεύματος» της σύστασης περί ΜΜΕ).
               
            
         (1)  Απόφαση της επιτροπής επικύρωσης της Ευρωπαϊκής Επιτροπής, της 18ης Αυγούστου 2015.
      
         (2)  ΕΕ 2012, L 359, σ. 45.
      
         (3)  ΕΕ 2003, L 11, σ. 1.
      
         (4)  Σύσταση της Επιτροπής, της 6ης Μαΐου 2003, σχετικά με τον ορισμό των πολύ μικρών, των μικρών και των μεσαίων επιχειρήσεων (ΕΕ 2003, L 124, σ. 36).